કેનેડિયન અવકાશયાત્રી ક્રિસ હેડફિલ્ડ કહે છે : "હવે આપણી પાસે વધુ બહેતર ટેલિસ્કોપ છે. અંતરિક્ષમાં ચમકતા તારાઓની આસપાસના સંખ્યાબંધ ગ્રહોને આપણે જોઈ શકીએ છીએ. તે કેટલા દૂર છે તે પણ આપણે નક્કી કરી શકીએ છીએ, એટલું જ નહીં, હવે આપણે બીજી ગેલેક્સીઓ પણ જોઈ શકીએ છીએ અને તે ગેલેક્સીઓમાં કેટલા તારા છે તે પણ ગણી શકીએ છીએ. બ્રહ્માંડમાં આપણી પૃથ્વી જેવા અને જેટલા બીજા કેટલા ગ્રહો છે તે પણ આપણે નક્કી કરી શકીએ છીએ." આવું આજ પહેલાં કદી શક્ય બન્યું નથી. ૨૦૧૫નું વર્ષ જ એક એવું વર્ષ રહ્યું છે કે જ્યારે મંગળ એ સૂકો ગ્રહ નથી પરંતુ તેના પર પાણી છે તેનો મજબૂત પુરાવો આપણને મળ્યો છે.